Reĝa Teatro (Londono)

La Reĝa Teatro, Drury Lane (angle Theatre Royal), ofte konata kiel Drury Lane) estas teatro, nome fama konstruaĵo en la kvartalo West End, pli ekzakte en ties distrikto Covent Garden, en Londono, Anglio. Tute ekzakte eblus distingi inter la institucio Reĝa Teatro, kun ĉiuj surscenigoj, aktoroj, direktoroj kaj kromaj laboristoj, kaj la konstruaĵo Reĝa Teatrejo, sed en praktiko la du fakaj vortoj tamen ofte uziĝas interŝanĝe. La listigita konstruaĵo en la strato Drury Lane frontas la straton Catherine Street (antaŭe Bridges aŭ Brydges Street) kaj malantaŭe estas ĉe Drury Lane. Tiu konstruaĵo estas la plej ĵusa en serio de kvar teatroj kiuj estis konstruitaj en la sama loko, el kiuj la plej frua datis el 1663, kio faras ĝin la plej antikva teatrejo en Londono ankoraŭ uzata. Laŭ la aŭtoro Peter Thomson, dum siaj unuaj du jarcentoj, Drury Lane povis "prave postuli esti la ĉefa teatro de Londono". Dum plej el tiu tempo, ĝi estis unu el grupo de rajtigitaj teatroj por seriozaj teatraĵoj, kiuj ricevis garantiajn monopolajn rajtojn por la produktado de "legitimate" teatro en Londono (signife seriozaj parolataj teatraĵoj, pli ol komediaĵoj, opero, danco, koncertoj, aŭ teatraĵoj kun muziko). Notoj Bibliografio Thomson, Peter (1995): "Drury Lane, Theatre Royal". En Banham, Martin: "The Cambridge Guide to Theatre", eldonejo Cambridge University Press de la universitato de Kembriĝo, paĝoj 309–311. ISBN 0-521-43437-8. Vidu ankaŭ fera kurteno (teatro), kiu iĝis deviga en Britio post grava fajrego de la Reĝa Teatro en 1887